МОТИВИ

към Проект на Наредба за изменение и допълнение на **НАРЕДБА**

# за упражняване на правата върху общинската част от капитала на търговските дружества съгласно изискванията на чл. 28 от Закона за нормативните актове

**Причини, които налагат предлаганите изменения и допълнения, и целите, които се поставят с тях.**

Общинската Наредба за упражняване на правата върху общинската част от капитала на търговските дружества е приета с Решение № IV.V.1.1. от 31.05.2005 на Общински съвет гр. Шабла.Същата не изменяна и допълвана през годините, съобразявайки се с значителни промени в обществените отношения, които обуславят предлаганите изменение и допълнение като сред тях определящо значение има преди всичко приложението на Глава шеста-
СТОПАНСКА ДЕЙНОСТ НА ОБЩИНАТА  от Закона за Общинската собственост /Обн. ДВ. бр.44 от 21 Май 1996г., последно изменение ДВ. бр.17 от 26 Февруари 2021г./.

Съгласно чл.51 от Закона за общинската собственост, Общините могат да осъществят стопанска дейност, да създават общински предприятия и да участва в съвместни форми на стопанска дейност при условия и по ред, определени със закон. Нуждата от задължение за оповестяване и прозрачност на действията на органите за управление и контрол на дружествата и предприятията с общинско участие в капитала на търговските дружества. В същото време общите закони, които регулират различните сфери от дейността на предприятията и търговските дружества с общинско участие, запазват своето действие като Търговския закон (ТЗ), Закона за счетоводството (ЗСч), Закона за публичното предлагане на ценни книжа, Закона за общинската собственост и др.. Законодателят е предал голямо значение на органите на местното самоуправление при уреждане на стопанско-икономическите отношения на местените общински съвети. Приемането на предлаганите изменения на участие на общината в търговските дружества ще доведе до по повече яснота и прозрачност в управлението на търговски дружества с общинско участие в капиталът им. Разширяване на кръга от лица с опит в управлението на търговски дружества, както и уважавани личности сред местната общност, които ще могат да бъдат членове на съвета на директорите, надзорните и управителните съвети, ще до пренесе до по ефективно управление и защита на общинските интереси.

**Основна цел**, която може да бъде откроена при приемане на предложените изменения на наредбата, е подробното и съобразено със закона регулиране на обществените отношения от местно значение, засягащи широк кръг граждани, както и търговските дружества с общинско участие в капитала, от единствения материално компетентен на местно ниво орган, а именно Общински съвет Шабла.

Чрез настоящото изменение на Наредба се уреждат отношения, които засягат местната общност, доколкото представлява способът за провеждане на общинска политика в областта на търговските дружества с общинско участие и следва да бъдат уредени именно от него като орган на местно самоуправление, съгласно чл. 8 от ЗНА. От анализа на настоящата наредба е видно, че осъвременяването на някои нейни части, запазвайки институтите с доказано добро действие и отпадането на някои части, които влизат в противоречие с нормативни актове от по-висока степен, уреждащи дадена категория обществени отношения, ще доведе до постигането на търсения баланс при упражняване правата на общината в публични предприятия и търговски дружества с общинско участие в капитала.

**Финансови средства**, необходими за прилагането на Наредба за изменение и допълнение на Наредба за упражняване на правата върху общинската част от капитала на търговските дружества съгласно изискванията на чл. 28 от Закона за нормативните актове:

Прилагането на Наредба за изменение и допълнение на **Наредба за упражняване на правата върху общинската част от капитала на търговските дружества** съгласно изискванията на чл. 28 от Закона за нормативните актове, няма да е свързано с изразходване на допълнителни финансови средства от бюджета на Общината, както и с ангажиране на допълнителни човешки ресурси.

# Очаквани резултати от прилагането, включително финансовите.

Очакваните резултати от приемане на наредбата са най-общо подобряване на качеството на дейността на търговските дружества, в които общината участва пряко в управлението им.

# Анализ за съответствие с правото на Европейския съюз

Текстът на настоящата наредба е приведен изцяло в съответствие с разпоредбите на приложимото българско право, както и с първичните и производни източници по чл. 288 от Договора за функциониране на Европейския съюз (ДФЕС), също и с неписаните вътрешни и външни източници на правото на Европейския съюз.

На основание чл. 26, ал. 2 от Закона за нормативните актове, в законоустановения едномесечен срок от публикуването на настоящият документ, на Интернет страницата на Община Шабла се предоставя възможност на заинтересованите лица да направят своите предложения по проекта **НАРЕДБА за упражняване на правата върху общинската част от капитала на търговските дружества** на email:  **obshtina@shabla.egov.bg** или подавани в писмен вид в деловодството на Община Шабла, ул. „Равно поле“№ 35.

ПЕТЪР АТАНАСОВ

*Заместник Кмет на община Шабла*

*/СГЛ. Заповед № РД-04$482/25.09.2023г./*